Android

## Audition

แอนดรอยด์ ปรากฎตัวเป็นลำดับที่ 6 ถูกแองเจิ้ลเลือกเข้าทีมถึงสี่คนเป็นคนแรกของซีซั่นสาม เมื่อถึงเวลาเลือกเข้าทีมแอนดรอยด์ตัดสินใจเลือกเข้าทีมโพลาร์ เป็นสมาชิกคนที่สองของทีม

*"อยากยก รู้ทั้งรู้ เขาก็ไม่เลือกเรา - แองเจิ้ลหรี่หันหน้า"*

*"ลูกสาว! กรามดีดๆแบบนี้ต้องทีมโพลาร์เท่านั้นค่ะ - แองเจิ้ลโพลาร์"*

*"ป้าเอาคนนี้ค่ะ ทักษะนางน่าจะแน่น - แองเจิ้ลคารวย"*

*"ภาพรุ่นพี่ที่น้องเลือก ทำให้พี่คิดถึงนางคะ - แองเจิ้ลเอลซ่า"*

## Episode 1

แอนดรอยรับบทเป็นแม่มดแห่งธาตุดินค่ะ มีพลังสามารถควบคุมดินหรือหินได้สารพัด ไม่ว่าจะทำให้เกิดแผ่นดินไหว ปาหินใส่พวกรับ หรือแม้กระทั่งทำให้แผ่นดินแตกแยกเปิดออกก็ทำได้อย่างสบายๆ แอนดรอยจึงไปนั่งโพสอยู่บนโขดหินยักษ์ พร้อมลุคนิ่งๆแต่เยือกเย็น ประดุจภูผาที่แข็งแกร่ง ไม่ไหวติงต่อสิ่งใด พร้อมขอโชว์สกิลเล็กๆ นอกจากที่ร่ายไปด้านบนแล้ว แอนดรอยยังสามารถหายตัวไปได้ค่ะ โดยร่างที่คนอื่นเห็นก็จะกลายเป็นเม็ดดินร่วงหล่นลงมา ระหว่างที่กำลังนั่งโชว์ความงามอยู่บนโขดหิน แอนดรอยด์ก็จะกลายเป็นเม็ดดินแล้วก็หายไปแบบนั้นแหละค่ะ

*"ตอนแรกรู้สึกว่าภาพนี้ไม่มีอะไรนะคะ ก็ดูเป็นการสื่อสารถึงธาตุดินธรรมดา แต่พอพิจารณาอย่างถี่ถ้วนภาพนี้มีความน่าสนใจมากขึ้นนะคะ โดยเฉพาะดินที่มือเป็นสิ่งเล็กๆที่สามารถทำให้ภาพมีเรื่องราวเพิ่มขึ้นได้ นางแบบนิ่งๆไปหน่อยแต่ก็สวยใช้ได้ โดยรวมถือว่าเป็นผลงานที่ใช้ได้ค่ะ - เมเรดิธ"*

*"ต้องยอมรับว่าชาญฉลาดค่ะ ตัวภาพดูดาร์คตามเนื้อเรื่อง แต่น่าทึ่งที่สามารถปกปิดช่องโหว่ของการพรีเซ็นต์ได้ แม้ตัวชุดจะกินดินไปหลายเอเคอร์ เหมือนแย่งซีนสิ่งที่ต้องการนำเสนอ แต่การหยิบดินขึ้นมาพรีเซ็นต์ในมือ ก็ทำให้ยาวแอบทึ่งค่ะ แถมภาพมวลรวมก็สวยดูเป็นแฟชั่นจัดๆ - ยาวใหญ่"*

## Episode 2

สวัสดีค่าเพื่อนๆชาวกรีนโซน วันนี้แอนดรอยด์จะมารีวิวแผงโซล่าร์เซลล์ของ Tesla ที่มันดีและเด็ดมากค่ะ แผงโซลาร์เซลล์ตัวนี้จะเก็บพลังงานแสงอาทิตย์มาเก็บสะสมไว้แล้วเปลี่ยนให้เป็นพลังงานไฟฟ้า แอนดรอยด์แค่เปิดทิ้งไว้แล้วใช้ไปยาวๆค่ะ วันไหนที่ไม่มีแดดก็สลับไปใช้ไฟฟ้าบ้าง แต่จริงๆก็ไม่กี่วันหรอกค่ะ เพราะเปิดเก็บพลังงานไว้วันนึง ก็เก็บใช้ได้เกือบอาทิตย์เลย รุ่นนี้แอนดรอยแนะนำมากจริงๆ เพราะหลังจากที่แอนดรอยด์ลองใช้มา 1 เดือน พบว่าประหยัดค่าไฟไปเยอะมากๆ เกือบ 3,000 บาทเลยค่ะ ส่วนเรื่องการติดตั้งก็ไม่ยากเลยค่ะ ผู้หญิงอย่างเราๆก็สามารถติดตั้งเองได้ อย่างตัวนี้แอนดรอยด์ก็ติดตั้งเอง แม้แฟนจะขอให้เค้าทำเอง แต่แอนดรอยด์บอกไม่ต้อง แค่นี้สบายมาก ช่วยลดการใช้พลังงานไฟฟ้า ช่วยโลกอนุรักษ์พลังงาน แถมยังประหยัดเงินระยะยาว แบบคุ้มค่ามากจริงๆ ใครอยากทราบรายละเอียดเพิ่มเติมหลังไมค์มาได้เลยนะคะ

*"นำเสนอห้องนี้ได้สมชื่อดีนะครับ ภาพแสงที่ส่องเข้าแท่นแก้วที่บอกว่าเป็นแผงโซล่าเซลล์กำลังสวย ตัวนางแบบเองมีความเป็นแฟชั่นสูง เป็นพรีเซนเตอร์แผงนี้ได้สบายๆ ภาพรวมบรรยากาศก็พอสื่อถึงกรีนโซนได้อยู่ครับ - วศิน"*

*"มาในลักษณะคล้ายๆกับของสายน้ำแต่ตัวภาพมีความลงตัวมากกว่า ด้วยบอดี้และองค์ประกอบทำได้น่าสนใจ ภาพเทียบกับส่วนของการบรรยายอาจจะไม่ได้เห็นตาม 100% แต่ก็สัมผัสได้อยู่ ก็ถือว่าเป็นห้องกรีนโซนได้ค่ะ - เมเรดิธ"*

## Episode 3

ให้ขึ้นปกของหัวนิตยสารรายการเพื่อนบ้านทั้งที แอนดรอยด์ก็ต้องขอขึ้นปก POP ICON ที่เป็นปกผู้ชนะแน่นอนค่ะ เพราะแอนดรอยด์ก็จะเป็นผู้ชนะเดอะว้าวด้วยเช่นกัน ว้าย ด้วยสไตล์ปกที่เน้นความป็อป สดใส มีลูกบ้าเล็กๆให้เข้าถึงได้อย่างง่ายๆ ทำให้ POP ICON เป็นหัวที่มีเอกลักษณ์ชัดเจน โดดเด่นเป็นอันดับต้นๆในแผงของป้าเกษรจนเข้าป้ายคว้าชัยไปในที่สุดค่ะ โดยเทรนด์ที่แอนดรอยด์และน้องแคปเฌอเลือกมานำเสนอ นั่นก็คือ Ruffles หรือ ผ้าระบายนั่นเองค่ะ ชุดที่มีเลเยอร์เป็นชั้นๆ เวลาเดิน มีมูฟเม้นท์ก็จะมีระบายพลิ้วๆด้วยค่ะ Givenchy ในยุคปัจจุบันที่มีป้าแคร์กุมบังเหียนก็มีการนำผ้าระบายมาใช้ในคอลเล็คชั่น S/S Couture 2018 เมื่อต้นปีด้วย ซึ่งตัวผ้าระบายนี้จะช่วนห้คิดถึงความคลาสิคของชุดผู้หญิงในอดีตหน่อยๆ แอนดรอยด์จึงขอหยิบมาถ่ายทอดในคอนเซ็ปต์ Ruffled Romance ค่ะ แอนดรอยด์มาในลุคแกลมๆ ในชุดเดรสที่มีลูกเล่นผ้าระบาย และด้วยความที่เป็น POP ICON การโพสจึงมาธรรมดาไม่ได้ค่ะ แอนดรอยขอโชว์ความเปรี้ยวซ่าส์ บ้าพลังด้วยการโรยตัวประหนึ่งทอม ครูสใน Mission Impossible มีลูกเล่นกับหัวหนังสือ จัดวางเลย์เอ้าท์ออกมาให้คล้ายกับปก Premier ของ POP ICON เพื่อเป็นการทริบิวต์ให้กับงานในตำนานด้วยค่ะ

*"ผมว่าปกนี้ชอบที่มีการเล่นกับหัวหนังสือนะครับ แต่มันเห็นหน้าคุณน้อยไป ผ้าระบายผมว่ามันเหมาะกับการยืนมากกว่า ส่วนท่านี้ก็ถือว่าเป็นท่ายากที่โชว์ศักยภาพดีครับ ฟ้อน สีอะไรต่างๆ ดูลงตัว แต่คอนเซ็ปผมเฉยๆ - วศิน"*

*"ปกไม่ได้ขายเทรนด์แบบชัดเจนมากแต่ตัวภาพดึงความน่าสนใจได้ดี เก็บลูกเล่นของ POP ICON ได้เยี่ยมค่ะ - เมเรดิธ"*

## Episode 4

แอนดรอยด์มาในลุคที่ได้แรงบันดาลใจมาจากเสือดำ สัตว์คู่บ้านเมืองของวากันด้าค่ะ เดรสเข้ารูป สร้อยคอไวเบรเนียมที่จำลองจากฟันของเสือดำ รองเท้าบู๊ทหนัง รวมเป็น total look ที่ผสมผสานเสือดำ ความชนเผ่าแบบดั้งเดิมและความทันสมัยของวากานด้าเข้าด้วยกัน และมีฟรินจ์ระโยงระยางจึงโพสพรีเซนต์จุดเด่นของชุดให้ออกมาให้เห็นชัดค่ะ

*"อันนี้มีความวาคานด้าสูงมักมายนะคะ เห็นปุ๊บก็รู้ปั๊บ ชุด เครื่องประดับ โดยรวมๆ อาจจะดูประโคมหนักเกินซัมเมอร์ไปหน่อย แทบไม่เหลือเนื้อที่ให้แดดโดนเลยนะคะ แต่ก็ไม่หลุดธีมค่ะ วาคานด้าฝุดๆ อ้อ.. ปลื้มเป็นพิเศษตรงการทำผมของนางแบบค่ะ - ยาวใหญ่"*

## Episode 5

แอนดรอยด์ขอเลือกแจคกี้ แจ๊กเกอลีน เคนเนดี้ อดีตสุภาพสตรีหมายเลขหนึ่ง ที่หลายคนจะรู้จักในฐานะสุภาพสตรีหมายเลขหนึ่งผู้โด่งดัง และเป็นที่รักของชาวอเมริกัน ซึ่งถึงจะเป็นภรรยาของนักการเมืองแต่แจ็คกี้ก็มีสไตล์การแต่งตัวที่เป็นเอกลักษณ์ โดดเด่น ตั้งแต่ทรงผมจนไปถึงการชุดของเธอค่ะ และลุคที่คนทั่วโลกต่างไม่มีวันลืมก็เป็นชุดในเหตุการณ์ที่เศร้าที่สุดในชีวิตของเธอ โศกนาฏกรรมที่ช็อคคนทั่วโลก ซึ่งในวันนั้นแจ็คกี้ได้ใส่ชุดสูทสีชมพูตัวโปรดของเธอ ที่มีต้นแบบมาจากเสื้อของแบรนด์ชาแนล ซึ่งถึงจริงๆแล้วจะไม่ใช่ของแท้ก็ตาม แต่ก็มีข่าวว่าวัสดุทุกอย่างก็แอบซื้อลับๆมาจากชาแนลอยู่ดีค่ะ เพียงแค่ Chez Ninnon เป็นคนตัดเย็บ

และแจ็คกี้ 2018 แอนดรอยด์ได้ลงจากเครื่องบินมาในลุคชาแนลสีชมพูตั้งแต่หัวจรดเท้า เก็บรายละเอียดมาทั้งทรงผมและช่อดอกกุหลาบ และเพิ่มไอเทมกระเป๋าตอกย้ำลุกสาว Chanel ยิ้มร่าเริงอย่างมีความสุข โดยหารู้ไม่ว่าเหตุการณ์ข้างหน้าในอีกไม่กี่นาทีจะเปลี่ยนชีวิตของเธอไปตลอดกาล!!

*"ภาพนี้ดูผ่อนคลายมีความสุขชมพูทั้งชุด ดูสวยกว่า Ref อีกครับเป็นสตรีหมายเลขหนึ่งที่การแต่งตัวโดดเด่นมากๆ ผมว่าภาพนี้นำเสนอได้ตรงประเด็นและเลียนแบบชุดในตำนานได้ค่อนข้างดี ภาพสวยงามครับ - วศิน"*

*"ภาพนี้แค่เห็นตอนแรกก็เดาออกเลยว่าได้แรงบันดาลใจมาจากใครค่ะ ตัวภาพอาจจะไม่ได้เล่นเรื่องผลงานหรือบุคลิค แต่ใช้องค์ประกอบภายนอกมาใช้สื่อ ซึ่งสื่อได้ดีเลยนะคะ โดยรวมชอบค่ะ เป็นแจ็คกี้เวอร์ชั่นดี๊ด๊า - เมเรดิธ"*

## Episode 6

ความสามารถพิเศษแอนดรอยด์คือสามารถย่อส่วนตัวเองให้ตัวเล็กลงได้ เช่นเดียวกับซูเปอร์ฮีโร่ของมาเวลที่หลายๆคนรู้จัก Ant Man หรือ The Wasp ค่ะ แต่ตอนนี้ The Wasp โดนปัดทิ้งนะคะ เพราะมาเวลเลือกแอนดรอยด์เข้าไปแทนที่ อิๆ ในภาพนี้แอนดรอยด์กำลังช่วย Ant Man บุกตะลุยถิ่นมาเฟีย ด้วยการหดให้ตัวเล็กลงเพื่อแทรกซึมเข้าไปให้ได้ลึกที่สุด แม้จะตัวหดเล็กลงกว่าแมลงตัวน้อยนิด แต่ก็มิวายโดนเห็นและถูกจับได้ สุดท้ายจึงโดนขังอยู่ในแก้วใสค่ะ แต่พี่ Ant Man ของแอนดรอยด์ก็ไม่ปล่อยให้แอนดรอยด์ว้าวุ่นกังวลใจ ส่งแมลงโดรน สปายขนาดจิ๋วแอบมาคอยส่องหาทางนี้ทีไล่เพื่อช่วยให้แอนดรอย์ออกไปจากตรงนี้ค่ะ เรื่องราวจะเป็นยังไงต่อไป ติดตามได้ใน Ant Man & Android เข้าฉายปี 202x ค่า

*"ภาพนี้ชัดเจนดีครับ สวยแฟชั่นและมีเรื่องราวเข้ากับที่บรรยายมาเกือบเป๊ะ พลังที่เลือกก็ทั่วๆ ไปตามหนังฮีโร่ แต่ภาพนี้คุณทำได้ดีจริงๆ เหมือนตัวหดจริงๆ องค์ประกอบทุกอย่างลงตัว สร้างสรรค์ดีครับ - วศิน"*

*"ภาพนี้มองแว๊บแรก เตะตาในแง่ของการเล่าเรื่องนะคะ พอมาอ่านคำอธิบายบอกว่ามีพลังย่อส่วนตัวเอง แต่โดยส่วนตัวรู้สึกว่าภาพนี้แอรดรอยด์เหมือนถูกขังในขวดแก้วมากกว่าจะเต็มใจย่อตัวเองลงในแก้วนี้ค่ะ สีหน้าของนางแบบมันบอกยาวใหญ่แบบนั้น และที่น่าเสียดายที่ไม่มีภาพไซส์ใหญ่กว่านี้แล้ว นี่ก็ลองหาดู ก็ไม่เจอค่ะ เอาเป็นว่าจะยกประโยชน์เรื่องขนาดให้ แต่สีหน้านางแบบและองค์ประกอบโดยรวม ขอคิดดูอีกทีค่ะ - ยาวใหญ่"*

## Episode 7

ถึงจะเป็นงานเดี่ยวแต่เลือดทีมโพล่าร์มันข้นคนไม่จาง แอนดรอยด์จึงชวนเบลอจิตและสายน้ำมาถ่ายแอดตัวนี้ลงเซเว่นเฮฟเว่นด้วยกันค่ะ และสินค้าที่แอนดรอยด์เลือกมาขายในครั้งนี้ก็คืออาหารยอดนิยมที่เบลอจิตและสายน้ำชอบทานกันมากๆ นั่นก็คือเพดดีกรี นั่นเอง

มาลงแอดขายสินค้าแบบนี้ จึงขอสลัดคราบความเป็นนางแบบทิ้งไปค่ะ เฟียซเฟิซ ไฮแฟชั่นอะไร รากหญ้าเข้าไม่ถึงนะคะ และโชคดีด้วยค่ะที่แอนดรอยด์เป็นคนสวยเหมือนดารา หน้าตาไม่ด้อยไปกว่าญาญ่าหรือเบลล่าเลย แอดชิ้นนี้จึงขอเน้นที่ความ Commercial ให้ดูเข้าถึงง่ายแบบจัดเต็มไปเลยค่ะ ระหว่างที่แอนดรอยด์กำลังให้อาหารน้องสายน้ำและน้องเบลอจิต ก็เลยถือโอกาสจับมาถ่ายแอดแบบแนบชิด ลงทุนนอนพื้น ให้เห็นกันเลยว่าแอนดรยอด์รักน้องทั้งสองตัวนี้มากขนาดไหน ไม่รักจริงไม่ซื้อดีกรีมาให้กินหรอกนะคะ แล้วคุณล่ะ? เลือกสิ่งที่ดีที่สุดให้น้องหมาของคุณรึยัง

*"เรียบๆ แต่มูดโทนของภาพดูอบอุ่นมากคะ เคมีระหว่างนางแบบกะน้องตูบเข้ากันและลิงก์เข้ากับผลิตภัณฑ์ได้ดี โดยรวมอาจจะไม่ได้สร้างสรรค์อะไรมาก แต่ก็ขายตรงได้พอสมควรคะ - ยาวใหญ่"*

*"ค่อนข้างใกล้เคียงกับเบลอจิตค่ะ หมายถึงผลงานนะคะ คือมาแบบไม่มาก ไม่ต้องทำอะไรเยอะ แต่ภาพก็ขายของได้แบบตรงๆและเข้าถึงได้ง่าย สิ่งที่อยากเห็นมากกว่านี้คือถ้าตัวสินค้ามันไปอยู่ในจุดที่กลมกลืนและโดดเด่นได้ จะทำให้ภาพรวมดูสมบูรณ์มากกว่านี้ค่ะ - เมเรดิธ"*

## Episode 8

ถ้าพูดถึงโรมาเนียจะนึกถึงอะไรกันค้าาา... /ยื่นไมค์ ใช่แล้วค่ะ ร้อยละ 99 ฟันทิ้งได้เลยว่า ผีดิบดูดเลือดหรือแวมไพร์ต้องเป็นชื่อแรกที่ทุกคนยืนหนึ่ง นึกถึงกันอย่างแน่นอน วันนี้แอนดรอยด์ก็เลยมาสวมบทบาทแวมไพร์สาวสวย 2000 ปีค่ะ ถึงจะแก่และอยู่มานานแต่ความสาวสวยก็ไม่ได้ลดลงไปเลยค่ะ เรียวขายังตึงสวยเป๊ะ พอพระอาทิตย์ตกดินก็เตรียมออกเดินล่าหาเหยื่อ แอนดรอยด์ก็จึงเดินเนียนเข้าไปกับกลุ่มคน และ คอยสอดส่องมองหาเหยื่อรายต่อไป เมื่อเจอคนที่ถูกใจก็จะนำมาสังเวยเลือดสดๆ เพื่อต่ออายุของแอนดรอยด์ให้อยู่เป็นแวมไพร์สาวสวยต่อไปอย่างอมตะนิรันดร์กาลค่ะ

*"ถึงจะไม่มีเขี้ยวโผล่ออกมาแต่ด้วยโทนสีของภาพ การแต่งหน้า ท่าทางให้อารมณ์และผมเชื่อว่าคุณคือแวมไพร์ ซึ่งมันก็สื่อถึงเอกลักษณ์ของโรมาเนียได้ชัดอยู่แล้ว ช่วงล่างนี่เกือบเห็นเลยนะครับเนี่ยลุ้นๆ ภาพสวย ศักยภาพดีครับ - วศิน"*

*"ถ้าโดนอะไรขึ้นมา เมดี้ไม่เกี่ยวนะค้า คิคิ ทีมนี้ก็มากันเป็นธีมเหมือนกันค่ะ สิ่งที่รู้สึกได้จากทั้งสามคน คือตัวภาพที่เลือกมาสามารถสอดคล้องกับสิ่งที่นำเสนอได้ดี อาจจะมีบางภาพและบางจุดเท่านั้นที่หากเพิ่มนั่นนี่ในภาพได้อาจจะดูลงตัวและเข้าใจในประเทศนั้นมากขึ้น ภาพเบลอจิตจะรู้สึกคล้ายๆกับของจวงค่ะ แบล็คกราวน์โดยรอบอาจไม่ได้ชวนให้เข้าใจได้ในทันที แต่โชคดีที่สิ่งที่เลือกมามีความเจาะลงไปมากกว่า เลยทำให้เชื่อมโยงกับภาพไปได้และเห็นเค้าลางของเนเธอร์แลนด์ กับสายน้ำเมดี้ไม่ได้ติดใจกับ USA ค่ะเห็นภาพก็มองออก แต่แค่ตัวภาพรวมมีความรู้สึกว่าสายน้ำแข็งๆไปนิดด้วยสรีระและจังหวะก้าวเท้าเลยคล้ายหุ่นยนต์ ถ้าดูรีแลคและธรรมชาติกว่านี้ ภาพรวมจะรู้สึกชวนมองมากขึ้นค่ะ คนสุดท้ายแอนดรอยด์ในภาพเดินหน้าของทีมนี้ ชอบการเดินของแอนดรอยด์มากสุดค่ะ สัดส่วนสีหน้าองศาสวยดี ดูเป็นแวมไพร์ที่ออกมาจากอินเนอร์ ทำได้ดีค่ะ - เมเรดิธ"*

## Episode 9

แอนดรอยด์รับบทเป็นณจันทร์ AE สาวที่ถูกคำสาปของเสือสมิงเมื่อในอดีตย้อนกลับมาเข้าตัวเมื่ออายุครบ 25 ปีค่ะ โดยซีนที่แอนดรอยด์เลือกมาเป็นซีนที่ ณจันทร์ถูกลูกค้าพาไปข่มขืน ณจันทร์ที่ดูเหมือนถูกมอมยา เมาไม่ได้สติ แต่แท้จริงแล้วเธอกำลังจะกลายร่างเป็นเสือสมิงค่ะ โดยมีการเปลี่ยนแปลงทางใบหน้าที่ค่อยๆกลายเป็นเสือ และบรรยากาศรอบๆตัวของณจันทร์ก็ถูกคำสาปของเสือสมิงครอบงำทำให้ลวดลายของโซฟากลับกลายเป็นลายเสือตามไปด้วย แถมตัวเสือสมิงที่ถูกฆ่าจนกลายเป็นคำสาปเมือ 20 ปีก่อน ก็ออกมาปรากฏกายอยู่ใกล้ๆ ร่างของณจันทร์ที่กำลังจะกลายเป็นเสือด้วยค่ะ เรื่องราวจะเป็นอย่างไรต่อไป ติดตามต่อได้ที่ช่อง 217 นะคะ เรตติ้งพุ่งทะยานแรงเวอร์ เพราะนางเอกสวยมากกก

*"ภาพดีจังค่ะ เห็นละนึกถึงลูกเกดกับเทย่า ภาพนี้ก็สามารถเก็บคาแรคเตอร์ "ณจันทร์" ได้ดีนะคะ ดูเป็นสาวสมัยใหม่ที่เซ็กซี่ ตัวภาพก็สามารถเล่าเรื่องราวของตัวละครณจันทร์ได้ด้วย วีคนี้ทำได้ดีค่ะ - เมเรดิธ"*

*"เสือ เสือจริงๆ กำลังจะกลายร่าง ชอบท่าโพสฮ่ะ แต่ถ้าถามว่าถ้าดูดุดันกว่านี้อีกหน่อยก็จะดีฮะ แต่ว่า บุคลิก คาแรคเตอร์ คือมีความสวย เซ็กซี่ น่าปล้ำแบบ ณจันทร์ จริงๆ นะฮะ ได้ดูเรื่องนี้อยู่เหมือนกัน คือก็ทำให้นึกถึงจากภาพนี้ได้ ฉากมอมยานี่ล่ะ - ตุลา"*

## Episode 10

ปัจจัยที่ 5 ของแอนดรอย์คือการสื่อสารค่ะ เพราะมนุษย์เป็นสัตว์สังคม เพราะฉะนั้นเราจึงหลีกเลี่ยงไม่ได้กับการสื่อสารติดต่อกับผู้อื่น โดยเฉพาะเรื่องของการนินทาหรือเผือกเรื่องชาวบ้าน ที่พบกันได้ทั่วไปตามกลุ่มคนต่างๆ ไม่ว่าจะนินทาเพื่อนร่วมงานในออฟฟิศ นินทาบ้านข้างๆ เหมือนอย่างที่ป้า Glozel เคยว่าไว้ในรายการช่องข้างๆว่า "ปัจจุบันการนินทาแทบจะเป็นเรื่องปกติของสังคมบนโลกมนุษย์ไปแล้ว ไม่ว่าเราจะอยู่ส่วนใดของโลกใบนี้ เราไม่สามารถปฏิเสธได้เลยว่าเราหลีกเลี่ยงเรื่องเหล่านี้ไปได้" ฉะนั้นวีคนี้แอนดรอยด์ได้เชิญพี่ดาต้าจากเดอะเฟส พันทิปซีซั่น 3 มาร่วมกันเม้าท์มอยอย่างออกรสตามประสาเพื่อนสาวนางแบบ กอซซิบกระซิบ แอนดรอยด์ที่กำลังเม้าท์เรื่องเบลอจิต ส่วนพี่ดาต้าที่ดูเหมือนจะไม่ตั้งใจฟัง แต่ก็เก็บข้อมูลครบถ้วนเพื่อเตรียมเอาไปขยายกระจายต่อ เพราะเรื่องชาวบ้านเป็นงานของเรา แอนดรอยด์รู้ โลกรู้ค่า

*"หยิบเอาสิ่งที่เป็นนามธรรมจับต้องไม่ได้มาเป็นปัจจัย ทำได้ชัดเจนเลยนะคะ เห็นแล้วมองออกว่ากำลังนินทากันอยู่ ภาพนี้สามารถตีความได้ทั้งเป็นผู้นินทาและผู้ฟังเลย ตัวภาพก็ดูเป็นแฟชั่นที่ดีไม่ราบเรียบจนเกินไปด้วย - เมเรดิธ"*

*"ภาพนี้ ตุ๊ว่า มันไม่ได้สื่อถึงปัจจัยที่ 5 เลยฮ่ะ ไม่ได้สื่อจริงจริ๊ง (เสียงสูง) ชะนีขาเม้าท์และชอบฟังเรื่องคนอื่นตลอดเว แบบว่าชอบเสี้ยม ชอบหาข้อมูล เอาไปต่อเติม ไปเม้าท์ต่อ แบบกระเผือกกระสนหาเรื่องคุย เม้าท์ชาวบ้านไปทั่ว คือรู้เลยว่ากระหายน้ำลายมาก 555 คือมันชัดมากว่าหล่อนชอบนินทาชาวบ้านตลอดเวลา ถึงแม้ว่าภาพนี้มันไม่มีอะไรมากมาย แต่มันชัดเจนในโจทย์มาก และที่สำคัญแฟชั่นของนางแบบสวยมากฮ่ะ - ตุลา"*

## Episode 11

Part 1 : วันสตรีสากลได้ถือกำเนิดขึ้นเพื่อเรียกร้องสิทธิของผู้ใช้แรงงานหญิงที่ถูกกดขี่เอารัดเอาเปรียบและการถูกเลือกปฏิบัติที่มีต่อชนชั้นแรงงาน จึงเป็นกำเนิดของวันสตรีสากล ดังนั้น ในวันที่ 8 มีนาคม ของทุกปี องค์กรที่ทำงานด้านผู้หญิงในหลายประเทศทั่วโลกจึงมีการจัดงานวันสตรีสากลขึ้น เพื่อรำลึกถึงการต่อสู้ของกลุ่มผู้ใช้แรงงานหญิง และเฉลิมฉลองเนื่องในโอกาสวันสตรีสากล รวมทั้งการจัดกิจกรรมรณรงค์เคลื่อนไหวเพื่อให้มีการเปลี่ยนแปลงหรือแก้ปัญหา โดยเฉพาะปัญหาที่ผู้ใช้แรงงานได้รับผลกระทบตามสถานการณ์ของแต่ละประเทศ การถือกำเนิดของวันสตรีสากลนี้ เป็นเสมือนจุดเริ่มต้นในการขจัดการแบ่งแยกและการเหยียดเพศให้หมดไป ดังจะเห็นได้ว่าโลกในยุคใหม่นี้ แต่ละแห่งให้ความสำคัญและยอมรับผู้หญิงมากขึ้น ทำให้ผู้หญิงในปัจจุบันมีบทบาทอย่างแพร่หลายต่อการขับเคลื่อนของสังคมและเพราะว่าแองเจิ้ลเอลซ่าเป็นคนให้โจทย์ แอนดรอยด์จึงขอตีความโจทย์นี้ให้เข้ากับตัวแองเจิ้ลเอลซ่าค่ะ วันของผู้หญิงทั้งที แอนดรอยด์จึงสวมลุค Bossy ควบคุมผู้ชายให้อยู่ภายใต้อาณัติของผู้หญิงตัวเล็กๆแบบแอนดรอยด์ ขณะที่สั่งให้ผู้ A อ่านหนังสือเรื่องเสียวให้ฟัง อีกมือก็จับคางผู้ B ไว้ ควบคุมให้อยู่ได้ในมือเดียว และล็อคอินที่แอนดรอยด์เลือกมาทำกิจกรรมนี้ด้วยกันก็คือ คุณ Donovan Devilz นั่นเองค่ะ เพราะแอนดรอยด์จะสอนให้คุณโดโนแวนได้เข้าใจเองว่าผู้หญิงในปัจจุบันนั้นสามารถเป็นเท้าหน้านำผู้ชายได้ในทุกๆเรื่อง เพราะผู้หญิงสามารถทำอะไรๆได้มากกว่าที่คุณคิดค่ะ

Part 2 : ตามความเชื่อในอดีตที่เล่าสืบต่อกันมาว่า ถ้าคนยังไม่ตาย ห้ามปั้นหุ่นเหมือนเด็ดขาด เมื่อนั้นคุณจะกลายเป็นหุ่นตลอดไป ความเชื่อนี้ได้มีการนำมาผลิตเป็นละครในเรื่อง ห้องหุ่น เพื่อกระตุ้นความหลอนให้สยองสุดขีดอีกครั้ง จึงทำให้เกิดความสงสัยว่าตำนานนี้มีจริงหรือไม่ คนไม่ตาย ห้ามปั้นหุ่น เพราะการปั้นหุ่นขี้ผึ้งนั้นถือว่าเป็นการปั้นที่มีลักษณะ และรูปร่างที่เหมือนตัวจริงเป็นอย่างมาก บางความเชื่อบอกว่าจะเป็นการดูดวิญญาณให้เราไปอยู่ในหุ่นตัวนั้นแทน จึงห้ามปั้นหุ่นให้เหมือนกับตัวจริงเป๊ะ ๆ ทุกสัดส่วน ส่วนใหญ่จึงปั้นหุ่นให้ผิดเพี้ยนจากตัวจริงไปเล็กน้อย เพื่อเป็นการแก้เคล็ด โดยปกติที่เขาทำรูปปั้น จะทำเฉพาะคนที่ตายแล้ว เพื่อเป็นที่ระลึกถึง และไว้เคารพ หุ่นรูปปั้นแอนดรอยด์ได้ถูกปั้นขึ้นมาอย่างสมจริง ทำให้วิญญาณแอนดรอยด์ได้ถูกดูดเข้ามาสิงอยู่ในรูปปั้น ซึ่งคนที่ทำร้ายแอนดรอยด์ ก็ไม่ใช่คนอื่นที่ไหนไกลเลยค่ะ โฮลี่นั่นเอง เพราะนางอิจฉาที่แอนดรอยด์สาวกว่า สวยกว่า ดึงดูดผู้ได้มากกว่า ทำให้โฮลี่ปั้นหุ่นแอนดรอยด์ขึ้นมาให้เหมือนจริง นางเครียดแค้นแอนดรอยด์มากจึงได้ทำการทุบ กรีดรูปปั้นให้มีรอยแตก เพราะทนเห็นไม่ได้ที่แอนดรอยด์มีความสวยกว่า และได้นำมาซ่อนไว้ในห้องทำงานศิลปะบังหน้า ที่แท้ที่จริงแล้วเป็นห้องที่เอาไว้ทำพิธีกรรมมนต์ดำใส่คนอื่น มีหุ่นและกระโหลกคนอื่นๆอีกมากมายที่ถูกโฮลี่ได้ถูกเก็บไว้ในห้องนี้ที่ถูกเรียกว่าเป็นห้องหุ่นนั่นเองค่ะ

Part 3 : แอนดรอยด์เลือกไพ่ The Devil มาถ่ายทอดค่ะ โดยแอนดรอยด์ขอตีความใหม่โดยขออิงกระแสภาพยนตร์ที่กำลังเข้าโรงอยู่ตอนนี้ ตามหน้าไพ่ปีศาจได้ใช้พลังของตนควบคุมชายหญิงไว้ด้วยโซ่ตรวน เหมือนกับภาพนี้ที่จริงๆแล้วคนที่ถูกควบคุมคือแอนดรอยด์เองค่ะ ปีศาจหรือผู้คุมที่ตอนแรกได้อาศัยอยู่ในแท่นบูชาข้างหลัง ต้องอาศัยร่างมนุษย์เพื่อกลืนกินและคงอยู่ได้ต่อไปในโลกมนุษย์ แอนดรอยด์ที่มีความหลงใหล ยึดติดอยู่กับแฟชั่น All Black ทั้งแจ็คแก็ตหนัง กางเกงขาสั้น เข้มขัดโอบิ แว่นตาดำ จึงทำให้ถูกผู้คุมเข้ามายึดร่างได้อย่างง่ายดายและกลายร่างเป็น Devil เตรียมหาเหยื่อรายถัดไปค่ะ

Part 4 : California King Bed คือเตียงที่มีขนาดใหญ่มากๆ (183 cm × 213 cm) นอนสองคนก็อาจจะยังไม่เต็มความกว้างของเตียงได้เลยค่ะ ยิ่งนอนคนเดียวก็ยิ่งเหงาเข้าไปใหญ่เลยใช่มั้ยละคะ กับเตียงที่มีความกว้างขนาดนี้ นั้นแหละคือสิ่งที่เพลงนี้ต้องการจะสื่อ เตียงที่เคยกว้างใหญ่ขนาดนั้น เมื่อก่อนที่ฉันกับเธอเคยนอนด้วยกัน แต่วันนี้มีฉันคนเดียวที่นอนอยู่บนเตียงนี้ แอนดรอยด์จึงมารับบทหญิงสาวที่เลิกรากับแฟนหนุ่มไป แต่ก็ยังอาลัยอาวรณ์ ยังคิดถึงเขาอยู่ ยังคิดถึงช่วงเวลาที่เคยใช้ชีวิตอยู่บนเตียงนี้ด้วยกัน แอนดรอยด์จึงมานอนคิดถึงชายหนุ่มคนนั้นตามความหมายเพลงของป้าหรี่ค่ะ

*"ดีฮ่ะ ตีความออกมาได้แนวแซบๆ มีความเป็นแฟชั่นด้วย กับไพ่เดวิล ปีศาจ ที่มีหน้าตามั่นๆ แสดงถึงความมั่นใจและมี Passion แต่ถ้าองค์ประกอบด้านหลังมีสีสันหรือบรรยากาศที่ร้อนแรง มุ่งมั่น พลุ่งพล่าน สักหน่อย มันจะดีมากๆ และเข้ากันได้ดีเลยทีเดียว - ตุลา"*

*"ทำไมอินี่มันมาปังวีคสุดท้ายที่สำคัญที่สุดคะ ภาพนี้ดีค่ะ มีพลัง เข้ากับไพ่ที่เลือกมา เอาจริงๆแอบเกลียดแบ็คกราวน์เล็กน้อย เลยหักคะแนนนิดนึง อินี่จะไม่ได้คะแนนสูงสุดของพาร์ทนี้ค่ะ - หลิน"*

## Episode 12

Part 1 - โจทย์ : ในแต่ฤดูกาลย่อมมีการเปลี่ยนแปลง “สี” เองก็เช่นกัน PANTONE บริษัทที่เชี่ยวชาญด้านสีมากว่าสิบปี ได้ประกาศสีมาแรงประจำปี เพื่อให้ดีไซน์เนอร์ในแวดวงแฟชั่นนำไปใช้นำเสนอคอลเลกชั่นใน New York Fashion Week ซึ่งการกำหนดสีของ PANTONE จะมีผลอย่างมาก และตอนนี้ก็ใหล้จะหมดปี 2018 แล้วค่ะ แน่นอนว่าสี PANTONE ก็จะต้องเปลี่ยนไปเช่นกันค่ะ โจทย์นี้จะให้สาวๆมากำหนดสีแพนโทนค่ะ ละจะต้องถ่ายทอดสีนั้นออกในรูปแบบของโฟโต้ชู้ตออกมาให้ดูสวยงามค่ะ สี PANTONE ที่แอนดรอยด์ขอทำนายว่าจะมาแรงในปีหน้า ได้แก่โทนสีทองนั่นเองค่ะ สีที่บ่งบอกถึงความหรูหรา ความมีระดับ ความสูงส่ง สีทองทำให้ทุกสิ่งที่อยู่รอบๆสว่างสดใส ช่วยเพิ่มความอบอุ่นและดึงดูดความร่ำรวย ในภาพนี้แอนดรอยด์จึงมาในโทนสีทองทั้งตัวตั้งแต่เสื้อผ้า ยันรองเท้าทำให้ส่งเสริมความแพงของแอนดรอยด์ยิ่งขึ้น นอกจากนี้ช่วงเวลาที่ถ่ายรูปยังเป็นช่วง Golden Hour ด้วยค่ะ ที่แสงจากพระอาทิตย์ช่วยย้อมทุกอย่างให้เป็นสีทอง ทำให้ภาพที่ออกมาดูสวยงามมากขึ้นด้วยค่า

Part 2 - จากคอนเซ็ปต์ November Gorgeous นั้น ทำให้แอนดรอยด์นึกถึงภาพยนตร์เรื่องหนึ่งที่ฉายรอบพรีเมียร์ครั้งแรกเมื่อเดือนพฤศจิกายน เมื่อ 13 ปีก่อน นั่นก็คือเรื่อง Memoirs of a Geisha นั่นเอง และนอกจากนั้น ในช่วงวันที่ 1 - 10 พฤศจิกายน ก็ยังเป็นช่วงเวลาของเทศกาลเกอิชาในเกียวโตด้วยค่ะ ทำให้แอนดรอยด์หยิบยก 'เกอิชา' มาเป็นคอนเซปต์หลักของปก Wow Magazine ในเดือนพฤศจิกายนนี้ แอนดรอยด์ปรับลุคของตัวเองให้เป็นเกอิชาทั้งทรงผมและสีผิวที่ขาวโพลน เพราะว่าในรายการเดอะว้าวตอนที่ผ่านมาแอนดรอยด์ก็ไม่ได้ปรับลุคอะไรมากมายใช่มั้ยล่ะคะ ก็ถือว่าเป็นโอกาสดีที่กรรมการและแฟนรายการจะได้เห็นลุคใหม่ๆของแอนดรอยด์ โพสเอามือจับหัวเพื่อสื่อถึงเรื่องความทรงจำ ทำให้ภาพรวมทั้งหมดของปก Wow Magazine ฉบับนี้ดูว้าวมาก ๆ เลยค่า

Part 3 - แอนดรอยด์ขอเลือกขายแว่นตากันแดดค่ะ โดยขอมาในลุคของสาวชาแนลอีกครั้ง หลังจากรอบก่อนที่เป็นแจ็คกี้ที่เป็นลุคของสาวชาแนลในอีกแบบนึงไปแล้ว แต่รอบนี้แอนดรอยด์มาในลุคของสาวชาแนลแบบคลาสสิค Little Black Dress ค่ะ กลิ่นอายสาวชาแนลมาเต็มแบบเป๊ะๆ แถมยังขายแว่นได้อย่างชัดเจน สวยและแพงมากค่า

Part 4 - ใกล้จะธันวาพอดีเลยนะคะ แอนดรอยด์จึงขอพาทุกคนมารู้จักแอนดรอยด์ในแง่มุมของนักแบ่งปันค่ะ โดยแอนดรอยด์สวมบทบาทเป็นแซนตี้สุดสวย เตรียมของของขวัญและความสดใสนำไปแจกให้ผู้คนทั่วนครนิวยอร์คค่ะ สมกับคำกล่าวที่ว่า ยิ่งให้ ยิ่งได้ เพราะการที่แอนดรอยด์นำของขวัญไปแจกให้ผู้คนแล้วนั้น สิ่งที่ได้กลับมาก็คือรอยยิ้มและความสุข ที่ดูแล้วชวนยิ้มตามเลยค่ะ

Part 5 - แอนดรอยด์กับแองเจิ้ลโพลาร์มาในคอนเซ็ปต์ Into The Wild ค่ะ ที่เปรียบรายการนี้เป็นเหมือนกับป่าที่กว้างใหญ่ แอนดรอยด์ที่เป็นผู้เข้าแข่งขันก็เป็นนักท่องป่าที่อยากจะพิชิตป่ากว้าง อยากจะชนะรายการนี้ พอจะเข้าไปสำรวจก็ได้ค้นพบกับแม่เสือสาวที่เป็นจ้าวแห่งป่าซึ่งนั่นก็คือแองเจิ้ลโพลาร์นั่นเองค่ะ พอได้แองเจิ้ลโพลาร์ผู้ที่มีประสบการณ์การใช้ชีวิตในป่าคอยช่วยสั่งสอน แอนดรอยด์ก็เก่งขึ้น พัฒนาตัวเองจนสามารถอยู่ในป่านี้ได้อย่างสบายๆ โจทย์ตอนเก่าๆที่ผ่านมาก็เปรียบเสมือนต้นไม้ที่ล้มลงเพราะถูกทีมโพลาร์ตีโจทย์ได้อย่างเป๊ะปัง ต่อเนื่องมาจนสามารถเอาตัวรอดมาถึงตอนสุดท้ายนี้ได้ค่ะ

Part 6 - มาในลุคเดรสพิมพ์ลายดอกๆ ไม่ทางการมากเกินไป พอดีๆ สวยเหมาะสมกับรายการค่า